अवैध यूनिपोल से निगम को लग रहा 1.50 करोड़ का घाटा
आयबढ़ाने की जुगत में लगे नगर निगम को अवैध यूनिपोल से हर साल लगभग 1.50 करोड़ रुपए का नुकसान हो रहा है। दरअसल निगम ने शहर में 80 यूनिपोल के लिए 2 करोड़ रुपए का टेंडर दे रखा है। इनकी आड़ में कुछ लोगों ने पूरे शहर में लगभग 60 अवैध यूनिपोल लगा दिए हैं। इनसे यूनिपोल माफिया लाखों रुपए कमा रहे हैं। निगम प्रशासन को भी जानकारी है इसके बावजूद कार्रवाई नहीं हो रही। हालांकि राजस्व समिति के अध्यक्ष महेश गौतम लल्ली का कहना है कि उपायुक्त को सर्वे रिपोर्ट दे दी गई है, अब कार्रवाई होनी बाकी है। जिन कंपनियों ने निगम को पैसा देकर साइट ली है, वे परेशान हैं। उनका कहना है कि अवैध यूनिपोल लगाने वाले सस्ते में कंपनियों के बैनर लगा रहे हैं, जबकि वैध यूनिपोल लगाने वाले नुकसान उठा रहे हैं।
मिलीभगत!
hin_Deva hin_Deva hin_Deva